**E L Ő T E R J E S Z T É S**

# Szombathely Megyei Jogú Város Közgyűlése Oktatási és Szociális Bizottságának 2015. december 9-i ülésére

**Javaslat Szombathely Megyei Jogú Város Önkormányzata Idősügyi Koncepciójának elfogadására**

A magyar társadalom elöregedésére és az ebből adódó társadalmi szükségletek megjelenésére reagálva az Országgyűlés 81/2009. (X.2.) számú határozatával döntött az Idősügyi Nemzeti Stratégia elfogadásáról.

Szombathely Megyei Jogú Város Önkormányzata az Idősügyi Nemzeti Stratégia alapelveit szem előtt tartva, valamint felismerve az idős emberek helyi társadalmon belüli súlyának megnövekedését, az idős emberek szükségleteinek fokozott megjelenését, valamint a helyi társadalom felelősségét a méltó időskor elérésében, kiemelt figyelmet fordít a helyi időspolitika alakítására.

Előzőekkel összhangban Szombathely Megyei Jogú Város Közgyűlése az 51/2015. (II.26.) Kgy. számú határozatában elfogadta a Szent Márton Köpenye Szociális Programot, amelynek elemét képezi egy a demográfiai változásokra tekintettel átgondolt Idősügyi Koncepció megalkotása.

Szombathely Megyei Jogú Város Idősügyi Koncepcióját az előterjesztés 1. számú melléklete tartalmazza, mely elérhető a [www.szombathely.hu](http://www.szombathely.hu/). honlapon: / Közgyűlés / E-bizottság / Oktatási és Szociális Bizottság / - aktuális ülése menüpont alatt.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2015.december „ ”

 **/: Koczka Tibor:/**

**HATÁROZATI JAVASLAT**

**…/2015. (XII. 9.) OSzB. számú határozat**

Az Oktatási és Szociális Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 34/2014.(XI.3.) önkormányzati rendelete 52.§ (2) bekezdés 36. pontjában kapott felhatalmazás alapján a „Javaslat Szombathely Megyei Jogú Város Önkormányzata Idősügyi Koncepciójának elfogadására”című előterjesztést megtárgyalta, és az Idősügyi Koncepciót az előterjesztés szerinti tartalommal elfogadja.

**Felelős:** Dr. Puskás Tivadar polgármester

 Koczka Tibor alpolgármester

 Rettegi Attila az Oktatási és Szociális Bizottság elnöke

 /a végrehajtás előkészítéséért:

 Dr. Károlyi Ákos jegyző

 Dr. Bencsics Enikő az Egészségügyi és Közszolgálati Osztály vezetője/

**Határidő:** azonnal